Vasilijus Jemeljanovas

Vasilijus Jemeljanovas (g. 1937 m. sausio 5 d. Pitrine, Kraslavos pagastas, Daugpilio apskritis, Latvija) – Lietuvos žurnalistas, spaudos, politinis bei visuomenės veikėjas.

Biografija 
1955 m. baigė Kraslavos 2–ąją vidurinę mokyklą, 1960 m. Kauno politechnikos instituto statybos fakultetą, inžinierius statybininkas. Studijavo Maskvos universiteto aspirantūroje. 1979 m. baigė Aukštąją partinę mokyklą prie TSKP CK.

1960–1972 m. KPI Vilniaus filialo statybos fakulteto inžinerinių konstrukcijų katedros dėstytojas, 1960–1970 m. LKP CK instruktorius, sektoriaus vedėjas, mokslo ir mokymo įstaigų skyriaus vedėjo pavaduotojas. 1971–2003 m. laikraščio „Sovetskaja Litva“ (1990–2003 m. „Echo Litvy“) vyr. redaktorius.

Ne kartą buvo renkamas Lietuvos TSR Aukščiausiosios Tarybos deputatu. Nuo 1990 m. Lietuvos demokratinės darbo partijos narys, tarybos narys, nuo 2001 m. Lietuvos socialdemokratų partijos narys. 1997–2000 m. (LDDP sąraše) Vilniaus miesto savivaldybės tarybos narys.

1975–1988 m. Lietuvos žurnalistų sąjungos valdybos pirmininko pavaduotojas. 

Duktė Regina Komžienė.

Šaltiniai 

Lietuvos inžinieriai statybininkai
Lietuvos pedagogai
Lietuvos redaktoriai
Vilniaus politikai